সিদ্ধান্ত অনুযায়ী, কোনো গ্রাহক পরপর তিন বছর নিয়মিত কিস্তি পরিশোধ করলে তিনি ভালো গ্রাহক হিসেবে বিবেচিত হবেন এবং তৃতীয় বছর থেকে প্রতিবছর তাঁর দেওয়া সুদের ১০ শতাংশ হারে অব্যাহতি পাবেন। আগের তিন বছর গ্রাহকদের নিয়মিত কিস্তি দেওয়ার তথ্য পর্যালোচনা করে ২০১৫ সালের ভালো গ্রাহক চিহ্নিত করে গত বছরের ১৯ মার্চ থেকে তাঁদের ১০ শতাংশ হারে অব্যাহতি দিতে ব্যাংকগুলোকে নির্দেশ দিয়েছে বাংলাদেশ ব্যাংক। গত ২৩ ফেব্রুয়ারি এ-সংক্রান্ত উদ্যোগের কথা অর্থ মন্ত্রণালয়ের ব্যাংক ও আর্থিক প্রতিষ্ঠান বিভাগকে লিখিতভাবে জানিয়েছেন বাংলাদেশ ব্যাংকের ব্যাংকিং প্রবিধি ও নীতি বিভাগের মহাব্যবস্থাপক আবু ফরাহ মো. নাছের।